КIуэкIуэ Юрий дыгъуасэ Москва щахуэзащ УФ-м Кавказ Ищхъэрэм и IуэхухэмкIэ и министерствэмрэ «Кавказ Ищхъэрэм и курортхэр» акционер зэгухьэныгъэ зэIухамрэ я унафэщIхэм
КъБРм и Iэтащхьэ КIуэкIуэ Юрий дыгъуасэ лэжьыгъэ IуэхукIэ Москва щахуэзащ УФм Кавказ Ищхъэрэм и IуэхухэмкIэ и министрым и къуэдзэ Резников Андрейрэ «Кавказ Ищхъэрэм и курортхэр» акционер зэгухьэныгъэ зэIухам и генеральнэ директор Горчев Олегрэ.
ЗэIущIэм щытепсэлъыхьащ «Iуащхьэмахуэ» урысейпсо туристрекреацэ комплексым дяпэкIэ зегъэужьыным, инфраструктурэм ехьэлIа ухуэныгъэщIэхэр егъэкIуэкIыным. ЗэщIыгъуу ягъэзэщIэну проектхэмкIэ лэжьакIуэ гуп къызэрагъэ
пэщащ, яубзыхуа къалэнхэр щагъэзэщIэну пIалъэхэр ягъэбелджылащ.
«Ахъшэшхуэ зэрытхухахым теухуауэ Урысей Федерацэм къэрал унафэ къызэрищтам дэ къалэнышхуэхэр къытхуегъэув икIи дунейпсо мардэхэм къезэгъ иджырей курорт зэтегъэувэнымкIэ Iэмал пыухыкIахэр къыдет», къыхигъэщхьэхукIащ КъБРм и Iэтащхьэм.
ЗэIущIэм хэтащ КъБРм и Правительствэм и УнафэщIым и япэ къуэдзэ Дадэ МуIэед, властым и федеральнэ органхэмрэ Москва и Правительствэмрэ ядэлэжьэныр къызэгъэпэщынымкIэ КъБРм и лIыкIуэ хэха Губин Геннадий, «Iуащхьэмахуэ» курорт» акционер зэгухьэныгъэ зэIухам и генеральнэ директор Беккаев Хьисэ, «Ай Би Си» компание» акционер зэгухьэныгъэ зэIухам и генеральнэ директор Войтов Александр сымэ.
КъБРм и Iэтащхьэмрэ Правительствэмрэ я прессIуэхущIапIэ.
